NÁVRH

UZNESENIE VLÁDY SLOVENSKEJ REPUBLIKY

k návrhu na zmenu uznesenia vlády SR č. 231 z 30. marca 2005 k návrhu na vyňatie a doplnenie zoznamu zdravotníckych zariadení schválených na premenu podľa § 2 ods. 2 zákona č. 13/2002 Z. z. (transformačný zákon) na  neziskové organizácie poskytujúce všeobecne prospešné služby   

Číslo materiálu: 
Predkladateľ: minister zdravotníctva 
________________________________________________________________   

Vláda
A.  schvaľuje
A.1. návrh na zmenu uznesenia vlády SR č. 231 z 30. marca  2005 k návrhu na vyňatie a doplnenie zoznamu zdravotníckych zariadení schválených na premenu podľa s § 2 ods. 2 zákona č. 13/2002 Z. z.  ( transformačný zákon ) na neziskové organizácie poskytujúce všeobecne prospešné služby

B.	zrušuje  

      B .1.bod A.2. písmeno  d) uznesenia vlády SR č. 231 z 30. marca 2005, ktorým  zahrnula do zoznamu zdravotníckych zariadení schválených na ich premenu na neziskové organizácie Psychiatrickú liečebňu Sokolovce na premenu na neziskové organizácie poskytujúce všeobecne prospešné služby.

C.	súhlasí

      C. 1. s doplnením zoznamu zdravotníckych zariadení schválených na premenu podľa § 2 ods. 2 zákona č. 13/2002 Z. z.  (transformačný zákon) na neziskové organizácie poskytujúce všeobecne prospešné služby  o Nemocnicu Podunajské Biskupice , Psychiatrickú nemocnicu Philippa Pinela  Pezinok a Centrum pre liečbu drogových závislostí , Hraničná 2,  Bratislava.

D.	ukladá 

      ministrovi zdravotníctva
      podpredsedovi vlády a ministrovi hospodárstva

E.	1  zabezpečiť transformačný proces  v súlade so zákonom č. 13/2002 Z. z. (transformačný zákon) tak, aby príspevkové organizácie uvedené v časti C. tohto uznesenia mohli byť premenené na neziskové organizácie poskytujúce všeobecne prospešné služby vždy k prvému dňu kalendárneho mesiaca.

        Vykonajú: podpredseda vlády a minister hospodárstva
                           minister zdravotníctva